Case ID: 1072187
Sentence 0: İşin halları: İddiaçı cavabdeh X22na qarşı iddia ərizəsi ilə birinci instansiya məhkəməsinə müraciət edərək, cavabdeh X22 tərəfindən onun Bakı şəhəri, Yasamal rayonu, İzmir küçəsi, 7A saylı evin 46 saylı mənzilində əmlakına vurulmuş maddi zərərə görə ümumilikdə 1500 manat və kirayədə yaşamaqla bağlı 2400 manat vəsaitin tutulmasına və mənəvi zərərə görə 500 manat məbləğində pulun və ödənilmiş 30 manat dövlət rüsumunun tutularaq ona ödənilməsinə dair qətnamə çıxarılmasını xahiş etmişdir.Daha sonra iddiaçı iddia tələbinin dəyişdirilməsi barədə ərizə təqdim edərək evinin təmir edilməsi üçün 1579 manat və mənəvi zərərə görə 500 manatın cavabdehdən tutulması barədə qətnamə qəbul edilməsini xahiş etmişdir.